A Róma 312 "(Rom 312)" című panorámakép az I. Constantinus római császár korabeli Rómát mutatja be i. sz. 312-ben, abban az évben, amikor a császár győzött a Milvius-hídi csatában, és államvallássá tette birodalmában a kereszténységet. Asisi munkájának modelljéül Bühlmann és Wagner 1888-ban Münchenben bemutatott panorámaképe szolgált, amely ugyanebben az időszakban ábrázolja az ókori várost. Asisi panorámája méreteinek köszönhetően jobban képes érzékeltetni a mélységet és magasságot, mint a korábbi művek, a kép élethűségéhez hozzájárul a magasan lévő horizont és a 15 méter magas emelvény, amelyről a panoráma megtekinthető.